ངེད་མིང་སྲིང་གསུམ་པོའི་གནས་ཚུལ་ནི་འདི་ལྟ་སྟེ།མིང་སྲིང་ཆེ་བའི་སེམས་སུ་ཆུང་དུས་ནས་ཕ་རྒན་ཕུ་བོ་གཉིས་པར་འདང་ཆེ་བ་ལས་ཁོར་འདང་མི་ཆེ་བའི་དབང་གིས།ཕུ་བོ་གཉིས་པ་ཕྱི་རྒྱལ་ལ་སློབ་གཉེར་བྱེད་དུ་མངགས་པ་དང་།ཁོ་བོ་མ་མངགས་པར་བསམ་ནས་ཕ་རྒན་ལ་བསམ་འཆར་ཆེན་པོ་བཅངས་ཡོད་པས།སྙོར་སྐྱོང་གི་འགན་ཡང་འཁུར་མ་མྱོང་།ཕུ་བོ་གཉིས་པ་ཕྱི་རྒྱལ་ནས་སློབ་གཉེར་བྱས་རྗེས་ཕྱིར་མ་ཡོང་བར་ཕྱི་རྒྱལ་ནས་གཞི་སྡོད་བྱས་པས།ཕ་རྒན་ལ་ནད་ལྕི་མོ་བྱུང་ནས་ཐེངས་འགར་སྨན་ཁང་ལ་བསྡད་པའི་སྐབས་སུའང་ལྟ་རུ་ཡོང་མྱོང་མེད།དེ་བས་ལོ་ངོ་མང་པོའི་རིང་ཕ་རྒན་ལ་སྙོར་སྐྱོང་བྱེད་པའི་ལས་འགན་ནི་ང་གཅིག་པོའི་ཕྲག་ཏུ་བབས།